
and forsake not the deed bodyes of theyr maysters. And
houndes pursue the fote1 of proie by smel of blode, and love
company of men, and maye nat be withoute men....Amonge
beastes that dwell with us, houndes and horses ben mooste
gracious. We have knowen that houndes faught for theyr
lordes agaynst theves and were sore wounded, and that they
kept away beastes and foules fro theyr maysters bodyes deed.
And that an hounde compelled the sleer* of his master with
berkynge and bytynge to knowlege his trespas and gylte....
The cruelness of an hound abateth to a meke man.
Houndes have other proprites that ben not ful good, for
houndes have contynualle Bolisme8, that is immoderate
appetyte....Also an hounde is wrathefull and malycyous,
soo that, for to awreke hym selfe, he bytethe ofte the
stoon that is throwen to hym, and byteth the ston with gret
wodnesse4 that he breketh his owne teethe and greveth not
the stone, but his owne teethe full sore. Also he is gylefull
and dysceyvable, and so ofte he fyckelythe* and fawneth with
his taylle on menne that passethe by the waye, as though he
weere a frende; and byteth them sore, (yf they take none
hede) bakwarde....Also he is covetous and glotonous...and he
gadryth* herbes prively, by whom he purgeth hymselfe, and
hathe envye and is ryghte sorye if any man knowith the
vertu of those herbes. And is also evyll-apayd* if any straunge
houndes and unknowen come in to the place there hedwellethe,
and dredeth lest he shulde fare the worse for the other houndes
presence, and fyghteth with hym therfore. Also he is covetous
and scarse8 and besy to laye up and to hyde the releyf* that he
leveth. And therfore he comyneth10 not ne yevethu fleshe and
mariboones12, that he may not devour, to other houndes, but
layeth them uppe besyly and hydeth them untyl he hungreth
ayen1*. ..Aristotle sayth,that houndes in age have the podagre14,
and fewe of them scape that evil, and therefore they slepe in
daye time.,..And though [the flies] bite and perce somtyme
the houndes eares, yet for slouth he taketh no comforte and
1 foot.                                                                                                                                                                                               * slayer.                                                                                                                                                                                               * fiovkipta,.        * madness.                                                                                                                                                                                                   * flattereth.
8 gatbereth.                                                                                                                                                                                                                                                                                                                                                                                              * ill-pleased.                                                                                                                                                                                                                                                                                                                                                                                                  s miserly.
* remnants;                                cf. Section IV., no. 27 and IX. 4.                                                                                                                                                                                                                                                                                                                                         10 shareth.
11 giveth,                                                                                                                                                                                                                        w marrow-bones.                                                                                                                                                                                                                                  l* again.                                                                                                                                                                                                                                           14 gout.
